Na podlagi 9i. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544) in [195/20](http://www.uradni-list.si/1/objava.jsp?sop=2020-01-3501) – odl. US), 5. člena Zakona o fiskalnem pravilu (Uradni list RS, št. [55/15](http://www.uradni-list.si/1/objava.jsp?sop=2015-01-2277) in [177/20 – popr.](http://www.uradni-list.si/1/objava.jsp?sop=2020-21-3121)) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo, na svoji … redni seji, dne …, na predlog župana sprejel naslednji

**SKLEP**

**o porabi presežka prihodkov nad odhodki po fiskalnem pravilu**

1. Občinski svet Občine Kidričevo soglaša k porabi presežka prihodkov nad odhodki po fiskalnem pravilu (ZFisP) iz leta 2020 in sicer na način, da se celoten presežek prihodkov nad odhodki, izračunan v višini 357.158,73 EUR, v skladu z 9.i členom Zakona o javni financah in v skladu s 5. členom Zakona o fiskalnem pravilu, porabi za odplačevanje glavnic dolga.
2. Ta sklep začne veljati naslednji dan po sprejemu.

Števila: 007-1/2021

Datum: \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O B R A Z L O Ž I T E V :**

Na podlagi določil 9i.člena Zakona o javnih financah in določil Zakona o fiskalnem pravilu (ZFisP) je potrebno ugotoviti tudi presežek, ki se razlikuje od računovodskega presežka (po finančnem toku), in tako izračunani presežek zbirati na ločenem računu, prav tako v okviru konta 9009 -Splošni sklad za drugo in sicer na podkontu 900990- Presežki po ZFisP .

Presežek se izračuna tako, da se od računovodskega presežka odštejejo vse obveznosti občine, vsa namensko neporabljena sredstva v preteklem letu in neporabljene donacije, tako izračunani presežek se preknjiži na podkonto 900990, njegovo porabo pa omejuje 5. člen ZfisP in sicer: če je institucionalna enota sektorja država zadolžena, se presežki iz prejšnjega odstavka lahko uporabijo le za odplačevanje glavnic njenega dolga; če institucionalna enota sektorja država nima dolgov, se ustvarjeni presežki iz prvega odstavka tega člena uporabijo za financiranje primanjkljajev v obdobjih podpotencialne ravni BDP, za financiranje izpada prihodkov oziroma povečanja izdatkov zaradi okoliščin iz prvega odstavka 12. člena omenjenega zakona ali za financiranje investicij v naslednjih letih; ne glede na drugi ali tretji odstavek se lahko ustvarjeni presežki iz prvega odstavka gornjega člena, ob predhodnem soglasju ustanovitelja posamezne institucionalne enote sektorja država, izjemoma uporabijo tudi za povečanje premoženja te institucionalne enote; ne glede na drugi, tretji ali četrti odstavek navedenega člena, lahko, po postopku in v primerih, ki so določeni s predpisi, ki urejajo javne finance, ustanovitelj institucionalne enote sektorja država zahteva vplačilo presežkov javnih prihodkov nad javnimi izdatki v proračun ustanovitelja.

Anton LESKOVAR

župan Občine Kidričevo